*د افغانی سرې میاشتې ټولنې د نورستان نمایندګۍ رٸیس او د ختیځ زون د ځوانانو،رضاکارانو او سیستم عضویت عمومی مدیر د ځوانو رضاکارانو ښوونیز مرکز څخه لیدنه وکړه.* نن سه شنبه د روان ۱۴۴۵ سپوږمیز کال د رجب المرجب د میاشتې په ۱۱ مه نیټه د افغانی سرې میاشتې ټولنې د نورستان نمایندګۍ رٸیس مولوی نوراحمد خان (حیدرزی) ورسره د ختیځ زون ځوانانو عمومی مدیر مجیب الرحمن (دینارخیل) د نورستان اړوند د ځوانانو او رضاکارانو نارینه او ښځینه ښوونیز مرکز (کلوپ) څخه لیدنه ترسره کړه ، د یادی نماینده ګۍ رٸیس او د ختیځ زون ځوانانو عمومی مدیر مجیب الرحمان (دینارخیل) د کلوپ نارینه او ښځینه مدیرانو او د استادانو سره تر لیدنې وروسته د روزنیز مرکز تدریسی بهیر له نږدې څخه ولیده او اړونده مسؤلینو ته یې د زده کوونکو پرمختګ په موخه لازمې لارښوونې هم وکړی،دیادی نماینده ګۍ رٸیس او د ختیځ زون د ځوانانو عمومی مدیر د روزنیز کلوپ د ښوونکو ، او زده کوونکو غوښتنې واوریدلی او د هر قسمه همکارۍ ډاډ یې ورکړ. نصرت الله ( ناړیوال) د نورستان سرې میاشتې نماینده ګۍ ریاست د نشراتو مدیر